實驗心理學

實驗心理學係指用實驗－即係所謂嘅心理實驗－方法嚟研究心理學嘅做法。

行為量度 

有心理學家試過評估心理學研究常用嘅行為量度法，指出行為量度法可以分做三大類：
行為痕跡，量度行為過後留低嘅痕跡－例如做智商測驗，睇吓一個人嘅答問題行為留低嘅答案，用答案所出嘅分數做評估；
行為觀察，直接目擊同觀察個行為，並且作出一啲量度－例如用攝影機影低啲受試者嘅行為，打後再人手數吓每個受試者做咗一個行為幾多次；
行為選擇，俾受試者作出選擇－例如要受試者玩一場博弈，俾佢哋分錢，再睇吓受試者會唔會喺某啲情況下零舍傾向分多錢俾自己。
舉個例說明，自由回想係記憶研究上常用嘅一種實驗方法：喺自由回想測試當中，個研究者會要求個受試者睇一柞字，跟住喺一段時間之後，再叫佢哋盡可能有咁多得咁多噉寫返嗮佢睇咗嗰柞字出嚟。一般嚟講，如果一個受試者對某個字嘅記憶愈強，佢應該愈有可能會記得寫返低嗰個字，而研究者可以做各種量度同操作，睇吓人嘅記憶力會受乜嘢因素影響。用呢個方法做嘅研究發現咗廿世紀心理學上好出名嘅系列位置效應－喺回想一串資訊嗰陣，人零舍有可能會記得嗰串資訊最先出現嗰啲同最後出現嗰啲。

遊戲研究 

心理實驗被指好似遊戲設計上嘅研究。想像以下一份噉嘅研究：
研究者搵咗若干個受試者返嚟，俾佢哋先後玩咗兩隻電子遊戲。喺佢哋玩遊戲嘅同時，研究者量度咗佢哋嘅心跳率，而佢哋玩完之後，研究者就問佢哋鍾意邊隻遊戲多啲。最起始嘅數據係一個個嘅向量，每個向量都係一個時間序列－即係一列 ，每個  表示時間點  嘅心跳率；
然後個研究者轉化訊號，由  嗰度計出一柞指標，包括
平均心跳率，；
心跳率嘅變異數，；
最大心跳率，；
最細心跳率，；
心跳率嘅熵，即係心跳率「有幾難預測」，反映呢個數嘅係「兩個喺過去  個時間點都相似嘅數據，喺下個時間點都相似」嘅機會率。
... 等等。然後佢哋再做統計分析，發覺呢柞指標多數都同「玩家有幾鍾意隻遊戲」有顯著嘅相關，所以呢類指標可能會喺遊戲測試上有用。於是呢班研究者就算係發現咗一啲有用嘅資訊，可以將佢哋嘅研究成果喺學術期刊公佈。

實驗
統計
心理學
認知科學

攷

文獻 
Boring, Edwin G. (1950). A History of Experimental Psychology (2nd ed.). Prentice-Hall.

心理學
實驗